Pielikums Nr.1

01.04.2025.

**Tehniskā specifikācija.**

 **“Sagādes un transporta daļas ēkas sanitārā mezgla remonts Talsu ielā 69, Ventspils”**

1. **Vispārējās prasības:**

Darbi objektā “Sagādes un transporta daļas ēkas sanitārā mezgla remonts Talsu ielā 69, Ventspils”, turpmāk – Objekts, veicami, vadoties pēc būvdarbu apjomiem (pielikumā Nr.3.), šīm tehniskajām specifikācijām, Pasūtītāja norādījumiem. Sastādot tāmi, pretendentam jāparedz un jāiekļauj savā piedāvājumā arī palīgdarbu un palīgmateriālu izmaksas, kas nav tieši norādītas darba apjomos, bet, bez kuru izpildes nevar nodrošināt objektam tehniskajās specifikācijās definētas prasības.

Būvdarbi jāveic atbilstoši Latvijas Republikas normatīvo aktu prasībām, būvniecībā pielietojot tikai sertificētus materiālus atbilstoši Eiropas Savienības standartiem un Latvijas Republikas būvnormatīviem, kā arī sertificētu būvmateriālu ražotāju prasībām un montāžas instrukcijām. Par pielietoto materiālu, izpildīto darbu kvalitāti atbild Pretendents. Pretendentam jānodrošina savlaicīga nepieciešamo uzmērījumu un paraugu pārbaužu izpilde. Rezultāti iesniedzami Pasūtītājam. Neatbilstības gadījumā jāveic operatīvi pasākumi noteiktā kvalitātes līmeņa nodrošināšanai. Ja paveikto darbu kvalitāte neatbilst prasībām, Pasūtītājs attiecīgo darbu pieņem, kad Pretendents veicis papildus pasākumus un panācis šī darba kvalitātes atbilstību Pasūtītāja prasībām. Pasūtītājam ir tiesības veikt kontroles pārbaudes un uzmērījumus. Visi izmēri ir orientējoši un pirms piedāvājuma iesniegšanas jāprecizē uz vietas.

1. **Nosacījumi darba gaitā:**

Būvdarbu izpildes laikā Izpildītājam jāievēro LR būvniecības regulējošo normatīvo dokumentu prasības un Pasūtītāja norādījumi. Darba laikā jāuztur kārtībā darba vieta: telpās smēķēt aizliegts. Darba laikā jāuztur kārtībā kāpņu telpa. Pirms būvdarbu nodošanas – jānomazgā durvis un grīda no netīrumiem, kas radušies būvdarbu izpildes laikā. Par saviem līdzekļiem no Objekta jāizved būvgruži uz utilizācijas vietām. Pēc pirmā Pasūtītāja aizrādījuma nekavējoši jālikvidē trūkumi.

Veicot būvdarbus jāpielieto tikai sertificēti būvizstrādājumi atbilstoši LR būvnormatīviem un Eiropas Savienības standartiem. Nepieciešamības gadījumā vadīties arī pēc būvizstrādājumu ražotāju prasībām un instrukcijām.

Visus izmantotos materiālus un iekārtas saskaņot ar Pasūtītāju.

1. **Prasības nokrāsotām virsmām:**

Nokrāsotām virsmām jābūt nosacīti gludām (pieļaujams neliels virsmas raupjums) ar vienmērīgu krāsas toni un faktūru, ar izteiktām krāsošanas robežām krustojošās krāsošanas plaknēs, bez redzamām pēdām no slīpēšanas instrumentiem. Plaisas, izciļņi, iedobumi, skrāpējumi, krāsas notecējumi vai plankumi nav pieļaujami. Apdares materiālu uzklāšana nav pieļaujama uz netīrām, eļļainām, taukainām, putekļainām, drūpošām virsmām un/vai konstrukcijām.

Visiem apdares materiāliem (grunts, špaktele, krāsa) jābūt savietojamiem savā starpā un atbilstošiem paredzētiem ekspluatācijas apstākļiem. Grunts krāsām jābūt paredzētām apstrādājamām virsmām, jānodrošina laba adhēzija starp apdares virsmu un apdares slāni (-ņiem) (špaktele, krāsa). Špaktelei jābūt labai saķerei ar konstrukciju virsmām, atslāņošanās nav pieļaujama. Krāsām jābūt paredzētām attiecīgajiem ekspluatācijas apstākļiem, tām jābūt mitruma izturīgām, vietās ar pastiprināto noslodzi (piem. durvju apmales, grīdas).

1. **Objekta nodošana Pasūtītājam:**

Pasūtītājs pieņem kvalitatīvi izpildītos darbus pēc faktiski paveikta apjoma ar izpildes/segto darbu aktiem, pie attiecīgo darbu pieņemšanas Izpildītājam jāiesniedz objektā pielietotu būvniecības materiālu ekspluatācijas īpašības deklarācijas. Dokumentācijas apjoms pirms darbu uzsākšanas tiek skaņots ar Pasūtītāju. Pēc visu būvdarbu pabeigšanas objekts tiek nodots ar Objekta pieņemšanas-nodošanas aktu, kuru paraksta Pasūtītājs, būvuzņēmējs un atbildīgais būvdarbu vadītājs.

1. **Prasības pretendentiem**
	1. Pēdējo 3 gadu laikā veikti līdzīga veida darbi vismaz 2 objektos.
	2. Materiālu un darbu garantija – 2 gadi.
2. **Iesniedzamie dokumenti**
	1. Pretendenta pieteikums
	2. Lokālā tāme;
	3. Apliecinājums par pretendenta atbilstību 5.1.punktam (firmas nosaukums, kontaktpersona, telefona Nr.).
3. **Garantija:**

Garantijas termiņš materiāliem, būvizstrādājumiem un Izpildītāja veiktajiem būvdarbiem ir ne mazāk kā 24 (divdesmit četri) mēneši no pieņemšanas-nodošanas akta parakstīšanas dienas.

1. **Kontaktpersona**:

Sagādes un transporta daļas meistars Sandijs Dāvids (tel. 29155226).

1. Pirms cenu piedāvājuma iesniegšanas ir obligāti jāveic objekta apskate klātienē un nepieciešamais darbu tehniskais raksturojums jāsaskaņo ar sagādes un transporta daļas meistaru Sandiju Dāvidu.
2. Avanss ne vairāk kā 20%.
3. Darbu izpildes termiņš: 2 mēneši no darbu uzsākšanas brīža.
4. Piedāvājumu Cenu aptaujai var iesniegt Talsu ielā 84, Ventspilī, vai pa e-pastu - iepirkumi.vsiltums@ventspils.lv (ieskenēts piedāvājums).

Cenu aptaujas vērtēšanas kritērijs – zemākā cena.

Cenu aptaujas piedāvājumu iesniegšanas termiņš 15.04.2025. plkst. 11.00

**Pielikumā:**

1. Pretendenta pieteikums uz 1 lp.;
2. Tāmes veidlapa uz 4 lp.

Sagādes un transporta daļas vadītājs M.Reinbergs

Pielikums Nr.2

 01.04.2025.

***Pretendenta pieteikums.***

**2025. gada................**

**Adresēts: PSIA “Ventspils siltums”, Talsu ielā 84, Ventspilī**

.................................................................................................................................................................

/pretendenta nosaukums, reģistrācijas nr., juridiskā adrese/

iepazinušies ar cenu aptaujas dokumentiem, mēs piedāvājam noslēgt iepirkuma līgumu par “Sagādes un transporta daļas ēkas sanitārā mezgla remonts Talsu ielā 69, Ventspils” par līgumcenu:

|  |  |  |  |  |  |
| --- | --- | --- | --- | --- | --- |
| **Nr.** | **Nosaukums** | **Mērv.** | **Daudzums**  | **Cena, EUR** | **Summa, EUR** |
| 1 | Materiāli un darbi | gab. | 1 |  |  |
| **Līgumcena** |  |

Avanss \_\_\_\_\_\_\_\_\_\_\_\_\_\_\_\_\_\_\_\_\_\_ (ne vairāk kā 20%)

Darbu izpildes termiņš.................................

Ar šo mēs apstiprinām, ka:

* mūsu piedāvājums ir spēkā 20 dienas no iepirkuma piedāvājuma iesniegšanas datuma;
* iesniegtais piedāvājums atbilst Tehniskās specifikācijas prasībām;
* materiālu un darbu garantija – 2 gadi.

 Personas ar pārstāvības tiesībām paraksts vārds, uzvārds, amats.......................................